Mae sŵn o ffyrdd, rheilffyrdd a ffynonellau diwydiannolhefyd yn effeithio ar ein hiechyd a'n lles. Ar lefelau isel gellir ei anwybyddu'n hawdd, yn arbennig mewn trefi a dinasoedd lle rydym yn gyfarwydd â rhywfaint o sŵn cefndirol. Ond wrth i sŵn fynd yn uwch, gall boeni pobl neu dynnu eu sylw, amharu ar sgyrsiau a gwaith arall neu weithgareddau hamdden a tharfu ar gwsg. Mae amlygiad hirdymor i lefelau uchel o sŵn traffig ffordd wedi'i gysylltu â risg uwch o effeithiau mwy difrifol ar iechyd pobl, er nad yw'n glir ar hyn o bryd faint o hyn a achosir gan y llygryddion aer sydd hefyd yn bresennol os ydych yn byw yn agos at ffyrdd prysur. Yng Nghanllawiau Sefydliad Iechyd y Byd ar Sŵn yn y Nos ar gyfer Ewrop, nodir bod plant, yr henoed, merched beichiog, pobl sâl a gweithwyr sifft yn grwpiau mewn perygl.
Noise from roads, railways and industrial sourcesalso affects our health and wellbeing. At low levels it can be easily ignored, particularly in towns and cities where we are used to a certain background level. But as noise gets louder it can become an irritation or a distraction, interfere with conversation and other work or leisure activities and disrupt sleep. Long-term exposure to high levels of road traffic noise has been linked to an increased risk of more serious health effects, though it is currently unclear how much of this is due to the air pollutants that also come with living close to busy roads. In the World Health Organisation's Night Noise Guidelines for Europe, children, the elderly, pregnant women, those with ill health and shift workers are identified as groups at risk.